The Wedding Party (2016 film)

The Wedding party bụ ihe nkiri ejije ịhụnanya na ịkpa ọchị nke afọ 2016 nke Kemi Adetiba duziri . Ọ malitere n'abali asatọ nke ọnwa Septemba, 2016 na Toronto International Film Festival na Canada ma n'abalị iri na abụọ nke ọnwa Novemba 2016 emekwa ya na Eko Hotel and suites na Lagos . E wepụtara ihe nkiri a n'ụwa nile n'abalị iri na isii nke ọnwa Disemba 2016, wee bụrụ ihe nkiri Nigeria kacha enweta ego ; ndekọ nke ogo dị elu ekwupụ̀tara na 2017 site na usoro ya The Wedding Party 2 .
Ihe nkiri a weere ọnọdụ n'ehihie na mgbede nke agbamakwụkwọ n'etiti Dunni Coker ( Adesua Etomi ), onye nwe ụlọ ihe ngosi nka dị afọ iri abụọ na anọ bụ nanị nwa nwanyị nke Injinia Bamidele na Oriakụ. Tinuade Coker, na onye ọchụnta ego IT Dozie Onwuka ( Banky Wellington ), bụ onye sitere na ezinụlọ bara ọgaranya. Nne ya, Lady Obianuju Onwuka, chere na nwa ya nwoke na-alụ nwanyị n'eteghị ogo onwe ya.
N'ụtụtụ tupu agbamakwụkwọ ahụ, a na-akwado oriri agbamakwụkwọ na onye nhazi agbamakwụkwọ Wonu na-agbalị ime ka ihe niile dị mma maka ndị ahịa ya bara ọgaranya. Ka ọ dị, ndị nne na nna nke nwanyị a na-alụ ọhụrụ na ndị ikwu nwanyị na-ewe iwe maka mwepu aha Tinuade Coker na ọkwa dị n'akwụkwọ ahụ, nne na nna nwoke ahụ na-alụ nwanyị na-eri nri ụtụtụ n'enweghị Obi ụtọ mma ebe nne na-agwa ndị enyi ya okwu nlelị banyere ezinụlọ Coker ma na-eleda di bụ Chief Felix Onwuka anya nke ukwu. N'aka nke ọzọ,Ndị enyi nwanyị na-akwa Dunni emo maka enweghị ngwọta gbasara mmekọahụ ma olịị, ndị enyi Dozie na-akwa ya emo maka oriri nwoke ikpeazụ mgbe olubeghi nwanyị n'abalị gara aga. Onye kacha mma ị̀bụ̀rụ̀ ya onye nsonazụ agbamakwụkwọ enwela ihe mberede nke okporo ụzọ mgbe nnọkọ nke bachelọ ha gasịrị, ma ahọọrọ Sola na-enweghị nchịkọta onwe dị ka onye nnọchiteanya ya.
N'oge mmemme agbamakwụkwọ ahụ, ndị ọbịa na ezinụlọ na-enwe ọñụ, ma e wezụga Obianuju Onwuka bụ onye jụrụ ịṅa ntị n'ụzọ ọ bụla, ma n'ebutere ihere nye Felix. Mgbe nke ahụ gasịrị, ka ụgbọ ala na-esi n'ememe ahụ na-aga oriri na ọṅụṅụ, Dunni chọtara otu uwe ime ụmụ nwanyị n'akpa uwe akwa Dozie, nke Kasiri ya iwe. O mere ka o doo ya anya na ọ bụ otu n’ime ndị enyi ya kpara nkata a, nke mere ha eruteghi ebe oriri agbamakwukwo ahụ n'oge. Esemokwu malitere n'etiti nne na nna abụọ ụmụ ha na-agba akwụkwọ banyere ndị kwesịrị ibu ụzọ banye n'ime ụlọ oriri ahụ; n'ikpeazụ, ndị naaza Onwuka, bụ ezinụlọ bara ọgaranya,nụ ndị mbụ banyere nụ̀.
Nri abalị ahụ nwere oke ihe ihere merenụ, gụnyere Tinuade Coker kpọrọ onye na-esi nri Yoruba n'obodo ka ọ sie nri ọzọ n'ụdị dị iche mara mma karịa nke Obianuju Onwuka hiwere. Mgbe Sola chọrọ ikwu okwu ka nwoke nnọchiteanya kacha mma, ọ gosiri ihe mere na ihe onyonyo sitere n'oriri abalị ahụ nke n'abụghị vidiyo Dozie kwadebere maka mmemme ahụ, Dunni hapụrụ ụlọ ahụ n;'iwe ka ọ hụchatara ihe dị ka Dozie abụghị onye ntụkwasị obi nye ya. Otu enyi nwanyị ochie Dozie bụ Rosie zutere ya, onye kwuru na ya na Dozie nwere mmekọahụ n'isi ụtụtụ ụbọchị ahụ - n'eziokwu, Rosie nwara ịrata ya mana ọ dabaghị̀ n'onya ya bụ Rosie. Dunni hapụrụ ya n'ebe ahụ baa ụgbọ tagzi.
Dozie, nwanne ya nwoke nke okenye Nonso, na nne na nna abụọ ahụ malitere ịchọ Dunni mana onye ohi jisiri ike baa n'ime ụlọ were onyinye agbamakwụkwọ ahụ jidere ha ya. Ọnọdụ ahụ dị egwu mere ka ndị di na nwunye kwupụta eziokwu banyere Onwe ha, nne Dozie kwupụtara gwa di na obi adịghị ya ụtọ maka ihe ya na ụmụ agbọghọ na-eto eto n'emetọgharị, nna Dunni kwetara na ụlọ ọrụ ya etufula ọtụtụ ego ya niile. Ndị di na nwunye ahụ mere ka ha dịghachi ná mma, Nonso wee jisie ike imeri onye ohi ahụ wee buru égbè ya. Dozie wee banye ụgbọ ala ya na Sola chọta Dunni, wee mee ka o doo ya anya na n'ezie na ya emebibeghị nkwa ịdị ọcha ha nwere. Ha nlaghachikwara ụlọ oriri agbamakwụkwọ ahụ ka ha gbaa egwú n'abalị ahụ.
Ọ bụ ELFIKE Film Collective mere ihe nkiri a. Ma onye mmepụta bụKemi Adetiba . Nchịkọta ihe nkiri ELFIKE bụ mmekorita nke nnukwu ụlọ nrụpụta anọ na Nigeria: EbonyLife Films, FilmOne Distribution, Inkblot Productions na Koga Studios, n'otu n'otu.
Emere ihe nkiri a na Toronto n'abalị asatọ nke ọnwa Septemba , n'afọ 2016 na Toronto International Film Festival (TIFF).
N'August 2017, emere ihe nkiri ahụ na Netflix .
The Wedding party anatala nlebanya dị mma site na nkena anya. Dị ka Chidumga Izuzu nke Pulse Nigeria si kwuo, "Ọ bụ ihe nkiri na-atọ ọchị nke na-eme ka onye ntụrụndụ. Ọ naghị anwa ịbụ ihe omume, ihe na-akpali akpali, mpụ, ihe nkiri nchọ ihe, ma ọ bụ ihe niile n'otu oge. Ọ naghị eme ka ọ dị omimi ma mee ka ị nwee mmetụta 'oke'. Ọ ghotara Ndịnaya ma mee ka ọ pụta otua. "
Nollywood kwadoro ihe nkiri ahụ ruo percenti iri ise na anọ wee kwuo, "Dịka onye hụrụ ihe nkiri n'anya, m ga-ekiri nke a ọzọ n'ime ụbọchị asaa na-abịa. Dị ka onye nkatọ ... ozugbo anyị gafere oriri na ọṅụṅụ, ọ bụ oriri cheese."
Cinema Axis' Courtney Small kwuru, sị, " The Wedding Party nwere ike ọ gaghị enye ọtụtụ ihe ịtụnanya site na usoro akụkọ, mana ọ dịghị agọnarị na ihe nkiri ahụ bụ ihe na-atọ mmadụ ụtọ. N'ịmepụta ọtụtụ ịkpa ọchị nke ọma, Ọbụghị ezie na ihe nkiri a agaghị ikpa nnukwu ọnụ ọchị n'ihu mmadụ."
Isabella Akinseye toro ma katọọkwa ihe nkiri ahụ. O toro ihe nkiri ahụ maka ntụrụndụ, ejiji, ngosipụta ndị ama ama, Sola Sobowale na mmekorita ya ebe ọ katọrọ edemede, gbasara ndị nsonye.
Wilfred Okiche nke ynaija nwere nke a ikwu maka Kemi Adetiba na ọrụ ya dịka onye nduzi; "Ewezuga ụfọdụ ngosi, dị ka okwu agbamakwụkwọ nke nna onye na-alụ nwanyị ọhụrụ, dịka ọmụmaatụ, ndị atụmatụ na ndị nsonye na atụmatụ metụtara Sambassa Nzeribe, na odida agwa ngosipụta nke Hafiz Oyetoro, Adetiba na-eme ka ihe na-aga n'ihu."
Temitope Adeiye nke thenet.ng kwuru na The Wedding Party bụ ihe nkiri kacha mma ọ hụ̀rụ̀ na 2016.